# אמיתי סנדי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אמיתי סנדי (נולד 1976) הוא יוצר קומיקס, מוציא לאור, מאייר ומעצב.

למד באקדמיה לאמנות ועיצוב בצלאל במחלקה לתקשורת חזותית, וזכה בפרס על הישג יוצא דופן בתחום האיור על פרויקט הגמר שלו.

הוציא לאור וערך (יחד עם ירון ניסקי ואייל B) את "סטיות של פינגווינים", עיתון הקומיקס הידוע, אשר הציג שילוב נדיר של הומור פרוע ברובד הגלוי וביקורת חברתית נוקבת ברובד הסמוי. פרסם טורי קומיקס בעיתונים. יוצר קומיקס בנושאים פוליטיים ואוטוביוגרפיים.

חבר בקבוצת הקומיקס דימונה, חמישה אמני קומיקס ישראלים המפרסמים את סיפוריהם בספרים משותפים באנגלית ומפיצה אותם באירופה. הקבוצה מופיעה בפסטיבלים ברחבי אירופה וגם הופיעה בתערוכות משותפות בארץ ובחו"ל.

מאייר ומעצב ספרים, עיתונים, כרזות הופעות ומסיבות, אנימציית פלאש.

כמה מעבודותיו הופיעו בספרי אמנות העוסקים באמנות הכרזה, ביניהם הספר "Art of Rock", בהוצאת כרוניקל בוקס האמריקאית.

עובד במגוון גדול של סגנונות ומדיות, גם דיגיטאליות וגם ידניות.

בשנת 2006 ייסד עם חברו התסריטאי אייל זוסמן את "תחרות קריקטורות האנטישמיות הישראלית" הפתוחה ליהודים בלבד כתשובה לתחרות קריקטורות אנטישמיות על השואה שנפתחה באירן עקב פרשת קריקטורות מוחמד בדנמרק שיצאה מכלל שליטה. התחרות זכתה להד עולמי ולרשימת שופטים מכובדת, בהם ארט שפיגלמן, אמן קומיקס וקריקטוריסט יהודי אמריקאי, אשר זכה בפרס הפוליצר על ספרו "מאוס" בנושא השואה.

## [עריכה] קישורים חיצוניים

- אתר הבית של אמיתי סנדי
- הוצאת הקומיקס דימונה
- סטיות של פינגוינים
- מהגנה למאבק - בלוג התרבות האלטרנטיבית של אמיתי סנדי
- תחרות קריקטורות אנטישמיות ישראלית

מקור: http://he.wikipedia.org../../../%D7%90/%D7%9E/%D7%99/%D7%90%D7%9E%D7%99%D7%AA%D7%99_%D7%A1%D7%A0%D7%93%D7%99.html

קטגוריות: אמנים ישראלים | קומיקסאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש